方昂

方昂（），字坳堂，一字叔驹，一字讱庵，山東歷城縣（今山东濟南市）人，清朝政治人物。

 生平 
乾隆三十六年（1771年）辛卯恩科進士。授刑部主事，迁郎中。乾隆五十四年（1789年），任江西饶州府知府。时安南（今越南）阮光平降，上京觐见，所过州县、驿站均有馈赠，唯方昂拒绝供给，并说：“国家以威德服四夷，非夸以靡丽。”乾隆五十九年（1794年）任江蘇蘇松道。次年，补江宁盐巡道。嘉庆三年（1798年）擢贵州按察使，迁江宁布政使。不久，因病辞官。着有《坳堂诗集》。《清史稿》有傳。清史稿．列傳 ,336卷：方昂 ，字坳堂，山東歷城人。乾隆三十六年進士，授刑部主事，累晉郎中。會秋讞更新例，凡金刃殺人，概為情實。昂分別其輕重，固爭不得，後高宗特旨改正。坐是為同僚所忌，淹滯十年。又數上書與長官爭，長官慍之，卒重其人。以薦出為江西饒州知府。安南阮光平入覲，驛傳所經，多飾供帳。昂曰：「國家以威德服四夷，非誇以靡麗。」戒所屬勿與。擢江蘇蘇松道，已受代將行，營弁緝鹽，波及良善，眾洶洶不平。營弁以民變告，且徵兵，昂曰：「新守與民未習，民勿信。」自出曉諭，捕倡首者置法，申請上官褫營弁職，事即定。至任，有尼之者，遂謝病去官。
病痊，復出署松太道。閩，廣洋盜竄入吳淞，總督、巡撫、提督會師於寶山。昂建議曰：「衢山與大小羊山，江、浙之分界，港汊叢雜，盜船隨處可寄椗。一得風潮之便，倏忽出沒，猝不及防。當其乘風而來，迎擊之時，彼順而我逆；及其趁潮而退，追擊之，則我後而彼先：是使盜常憑勝勢也。請於要隘多設伏，俟其至，則縱使過，而躡其後；遇其退，則扼不使前，以待後隊之追剿。盜雖黠，無能為也。」從其議，盜果大摧。補江寧鹽巡道。緝訟師，剔衙蠹，戢強暴，弭盜賊，尤以砥礪風俗為先，屏絕酬酢。同官聞其風采，咸重之。嘉慶三年，擢貴州按察使，八閱月，遷江寧布政使。未久，以病乞歸。昂剛勁勤職。其歸也，上曰：「此人可惜！」尋卒。

 延伸阅读 


参考资料



外部連結
方昂  中研院史語所

Category:清朝刑部主事
Category:清朝刑部郎中
Category:清朝饒州府知府
Category:清朝蘇松太道
Category:清朝貴州按察使
Category:清朝江蘇布政使
Category:济南人
Ang